ธปท.แย้มมีช่องลดดอกเบี้ยฟื้นศก.
ธปท.แย้มมีช่องลดดอกเบี้ยนโยบายจากปัจจุบันที่ 3.5% เพื่อช่วยกระตุ้นเศรษฐกิจหลังน้ำท่วมลงได้บ้างหากจำเป็น หลังขยับดอกเบี้ยขยับขึ้นมาใกล้เคียงกับอัตราเงินเฟ้อทั่วไป
30 ต.ค. 2565

ธปท.แย้มมีช่องลดดอกเบี้ยนโยบายจากปัจจุบันที่ 3.5% เพื่อช่วยกระตุ้นเศรษฐกิจหลังน้ำท่วมลงได้บ้างหากจำเป็น หลังขยับดอกเบี้ยขยับขึ้นมาใกล้เคียงกับอัตราเงินเฟ้อทั่วไป 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) เปิดเผยว่า การดำเนินนโยบายการเงินในขณะนี้ยังพอมีพื้นที่ให้ปรับลดอัตราดอกเบี้ยนโยบายลงได้บ้าง เนื่องจากดอกเบี้ยนโยบายปัจจุบันที่ระดับ 3.5% ถือเป็นระดับที่ใกล้เคียงกับประมาณการณ์อัตราเงินเฟ้อทั่วไปปีหน้าที่คาดเอาไว้ที่ 3.5% แต่จะเป็นต้องลดหรือไม่ต้องประเมินสถานการณ์การฟื้นตัวทางเศรษฐกิจหลังจากน้ำท่วมด้วยว่าจะฟื้นได้หรือไม่ ว่าในไตรมาส 1 ปีนี้การลงทุนและความเชื่อมั่นจะฟื้นกลัมาหรือไม่ ซึ่งถ้าจำเป็นอาจจะพิจารณาลดดอกเบี้ยได้
“คิดว่านโยบายการเงินเรายังพอมีพื้นที่อยู่ เพราะปีที่ผ่านมาเราได้ปรับดอกเบี้ยขึ้นมาในระดับที่ค่อนข้างเป็นปกติแล้ว ต่างจากประเทศสหรัฐอเมริกาหรือญี่ปุ่น ที่ดอกเบี้ยเขาไม่ค่อยมีพื้นที่ให้ใช้ได้แล้ว ถ้าดูดอกเบี้ยนโยบายปัจจุบันที่ 3.5% เทียบกับประมาณการเงินเฟ้อทั่วไปปีหน้าที่ 3.5% ก็เรียกว่าเราได้ต้นทุนมาแล้ว จึงพอจะมีช่องให้ลดดอกเบี้ยได้บ้างหากจำเป็น”นายประสารกล่าว